Na osnovu čl. 9. Pravila za konsultacije u izradi pravnih propisa („Službeni glasnik BiH“, br. 5/17), a u skladu sa članom 5. Smjernica za provođenje pravila za konsultacije s javnošću u izradi pravnih propisa u Uredu koordinatora za reformu javne uprave, daje se:

## IZJAVA O SVRSI PRIPREME

## Odluke o dopune Odluke o usvajanju Akcionog plana reforme javne uprave u Bosni i Hercegovini

Ured koordinatora za reformu javne uprave u skladu sa članom III Odluke o uspostavi Ureda koordinatora za reformu javne uprave pri Kabinetu predsjedavajućeg Vijeća ministara Bosne i Hercegovine (Službeni glasnik BiH, br. 4/05, 33/07, 85/10, i 17/18), članom 8. stav 2 Odluke o imenovanju predstavnika institucija Bosne i Hercegovine u međuinstitucionalne radne strukture za izradu Strateškog okvira za reformu javne uprave u BiH 2016-2018. godina i zaključcima 155. sjednice Vijeća ministara BiH od 25.9.2018.godine, inicirao je i koordinirao pripremu Akcionog plana reforme javne uprave u Bosni i Hercegovini.

Vijeće ministara Bosne i Hercegovine je na 22. sjednici održanoj 16.12.2020. godine donijelo Odluku o usvajanju Akcionog plana za reformu javne uprave u Bosni i Hercegovini. Akcioni plan za reformu javne uprave u okviru svake mjere iz Strateškog okvira razrađuje niz aktivnosti, čijom bi implementacijom trebala biti ostvareni očekivani rezultati u provođenju mjere. Uz svaku aktivnost su vezani rokovi implementacije, s tim da je najkasniji rok za provođenju neke aktivnosti – IV kvartal 2022.

Opšti cilj dokumenta je da posluži kao instrument za efikasnu provedbu planiranih reformskih ciljeva i mjera i dostizanje pokazatelja napretka procesa reforme javne uprave u narednom srednjoročnom periodu. Odlukom o dopuni odluke o usvajanju Akcionog plana zadržavaju se ciljane vrijednosti indikatora, produžava se period važenja dokumenta do 2027. godine, te se rokovi za realizaciju aktivnosti navedeni u dokumentu linearno pomjeraju za pet godina.

Ova izjava će biti objavljena na službenoj internet stranici Ureda koordinatora za reformu javne uprave i web portalu e-konsultacije.